આ વાર્તા સાંભળતી વખતે મને એવો ભાસ થયો કે આવું મારી સાથે પણ થયું છે (કદાચ તમારી સાથે પણ થયું હશે એવું તમને પણ લાગી શકે). મને યાદ છે, જયારે અમે મોટા થઇ રહ્યાં હતાં, ત્યારે મારા માતા હંમેશાં અમારા માટે બસ આ જ પ્રાર્થના કરતાં. જયારે પણ તેઓ અમને કોઈ સંતના આશીર્વાદ માટે લઇ જતાં તો પણ તેઓ હંમેશાં એવું જ કહેતા, “મહેરબાની કરીને એવા આશીર્વાદ આપો કે જેથી કરીને તેઓ મોટા બનીને સારા માનવ બને.” એમને અમને એવું પણ કહ્યું હતું કે જીવનમાં સૌથી મહત્વની બાબત હોય તો તે છે: સારા બનવું. બાકીનું બીજું બધું એની મેળે જ એક યાં બીજી રીતે થાળે પડી જતું હોય છે – એવું તેઓ કહેતાં. હું નાનો હતો ત્યારે મેં ક્યાંક વાંચ્યું હતું કે, “મહત્વની વ્યક્તિ બનવું એ એક સારી બાબત છે, પણ સારા બનવું એ વધુ મહત્વની બાબત છે.”